Diari Oficial de la Generalitat Valenciana


Sumari del DOGV 10639, del 13-12-2024 (2024/13260)

ANUNCI de la Direcció General de Formació Professional, de l'obertura d'un període d'informació pública en relació al projecte d'orde de la Conselleria d'Educació, Cultura, Universitats i Ocupació, per la qual es regula l'avaluació del procés d'ensenyament-aprenentatge en cicles formatius i cursos d'especialització derivats de la Llei orgànica 3/2022, de 31 de març, d'ordenació i integració de la Formació Professional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10227

Data del DOGV
:   13-12-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/13476

CVE
:   XCYB-L-8223-12556

Data del document
:   10-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Anunci

El projecte d'orde  que se sotmet a informació pública té per objecte establir el procediment d'avaluació de l'alumnat que cursa ensenyaments de cicles formatius i cursos d’especialització, en els centres docents, públics i privats, de l'àmbit territorial de la Comunitat Valenciana.

L'article 133 de la Llei 39/2015, d'1 d'octubre, del procediment administratiu comú de les administracions públiques establix els tràmits de participació ciutadana necessaris en la tramitació de projectes normatius i en l'article 16 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, una vegada redactat el text del projecte normatiu es durà a terme el tràmit d'informació pública, que tindrà per objecte donar audiència a tota la ciutadania per a arreplegar les seues aportacions.

D'acord amb l'exposat, i amb el que s'establix en l'article 43.1.c de la Llei 5/1983, de 30 de desembre, del Consell, i en virtut de les atribucions que em conferix el Decret 166/2024, de 12 de novembre, del Consell, d'aprovació del Reglament orgànic i funcional de la Conselleria d'Educació, Cultura, Universitats i Ocupació (DOGV 9983, 14.11.2024), procedim a sotmetre al tràmit d'informació pública el projecte d'Orde de la Conselleria d'Educació, Cultura, Universitats i Ocupació, per la qual es regula l'avaluació del procés d'ensenyament-aprenentatge en cicles formatius i cursos d'especialització derivats de la Llei orgànica 3/2022, de 31 de març, d'ordenació i integració de la Formació Professional.

El termini per a la presentació d'observacions serà de deu dies naturals, comptats a partir de l'endemà de la publicació d'este anunci en el *Diari Oficial de la Generalitat Valenciana*, de conformitat amb el que establixen l'article 43.1.c de la Llei 5/1983, de 30 de desembre, del Consell, i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius.

Els projectes es podran consultar i les al·legacions, suggeriments o observacions efectuades per les persones o entitats que es consideren interessades en l'enllaç següent:

<https://gvaparticipa.gva.es/legislation/processes/119/debate?locale=es>

  

València, 10 de desembre de 2024

Marta Armendia Santos

Directora general de Formació Professional